กิ่งดาว ดารณี

กิ่งดาว ดารณี (5 สิงหาคม พ.ศ. 2483 - 11 สิงหาคม พ.ศ. 2564) นักแสดงหญิงชาวไทย อดีตคู่ชีวิตของมิตร ชัยบัญชาพระเอกตลอดกาล

**ประวัติ**
กิ่งดาว ดารณี เกิดเมื่อวันที่ 5 สิงหาคม พ.ศ.2483 ที่ตำบลตลาด อำเภอเมือง จังหวัดสุราษฎร์ธานี เข้ามาเรียนหนังสือที่กรุงเทพจนจบชั้นเตรียมอุดมศึกษาปีที่ 2 จากโรงเรียนเบญจมราชาลัย หลังจบการศึกษากิ่งดาวทำงานเป็นพรีเซนเตอร์ประจำของบริษัทโฆษณาจากต่างประเทศแห่งหนึ่ง หลังจากนั้นก็มีผลงานโฆษณามากมาย อาทิ โฆษณาน้ำหอม , ผงซักฟอก , ปาล์มโอลีฟแชมพู” เป็นต้น

**เข้าสู่วงการ**
ต่อมาสำเนาว์ หิริโอตัปปะเป็นผู้ชักนำเข้าสู่วงการภาพยนตร์ โดยมี 2 นักพากย์หนังคือ "เทพจันทร์-อัญชลี" เป็นผู้ฝากฝังมา เมื่อคุณหวน รัตนงาม ตกลงให้เล่นหนังเรื่องแรกคุณสำเนาว์ก็ตั้งชื่อให้ว่า กิ่งฟ้า ดอกเดือนแต่ภริยาคุณสำเนาว์เห็นว่าไม่เหมาะ จึงตั้งใหม่ว่า "กิ่งดาว ดารณี" หนังที่กิ่งดาวรับแสดงเรื่องแรกคือ ตุ๊กตาพเนจร แต่หนังเรื่องที่ 2 คือ ฉุยฉาย ได้ออกฉายก่อน กิ่งดาวได้แสดงหนังกับพระเอก มิตร ชัยบัญชา เป็นครั้งแรกในหนังเรื่องที่ 3 ของเธอนั่น คือเรื่อง ใจเดียว ของต๊อกบูมภาพยนตร์
กิ่งดาวจึงได้พบรักกับพระเอกมิตร ชัยบัญชา และตกลงร่วมชีวิตคู่กัน ถึงแม้มิตรและกิ่งดาวจะไม่ได้เปิดเผยต่อสาธารณะชนว่าครองรักเป็นสามีภริยากัน แต่ก็เป็นที่รู้กันในวงการ สมัยนั้นแฟนหนังไทยหลายคนก็ทราบแต่ก็ไม่ได้ว่าอะไรสื่อมวลชนก็ไม่มีการแคะคุ้ยหาความจริงเหมือนสมัยนี้กิ่งดาวจึงมีผลงานหนังส่วนใหญ่เป็นหนังที่มิตรแสดงเป็นพระเอกแต่สุดท้ายหลังจากครองรักกันมาประมาณ 5 ปี ในปี พ.ศ.2512 ทั้งสองก็ต้องเลิกร้างกันไปด้วยความเสียใจของทั้งสองฝ่ายเนื่องจากกิ่งดาวไม่ต้องการให้มิตรเล่นการเมืองหนังเรื่องสุดท้ายที่ทั้งสองแสดงด้วยกันคือ แม่นาคพระนคร ออกฉายในปี 2513
หลังจากนั้นกิ่งดาวก็บินไปเรียนหนังสือที่อังกฤษจนมิตรเสียชีวิตในปี 2513 กิ่งดาวจึงบินกลับมาเมืองไทยในปี 2514 เพื่อร่วมงานพระราชทานเพลิงศพมิตร ชัยบัญชา หลังจากนั้นก็ไม่ได้กลับไปอังกฤษอีกเลย เธอทำงานหลายแห่งจนประมาณปี 2518 ได้มาทำงานเป็นผู้จัดการฝ่ายบุคคลของโรงแรมแอมบาสซาเดอร์ ซึ่งผู้ใหญ่ที่ทำงานห้ามไม่ให้แสดงหนัง-ละครอีก เพราะทำงานเป็นถึงระดับผู้ใหญ่ของโรงแรมแล้ว โดยกิ่งดาวมีบุตรสาว1คน คือ กรกช โชติชุติ

**บั้นปลายชีวิต**
ชีวิตช่วงหลังเธอใช้ชีวิตสงบไม่รับงานแสดงแต่เริ่มงานเขียนบันเทิงเรื่องราวชีวิตในวงการบันเทิง โดยนำลงเป็นตอนๆ ให้ติดตามอ่านในนิตยสารดาราภาพยนตร์ และต่อมาได้มีการรวมเล่มเป็นพ็อกเก็ตบุ๊ก โดยได้รับเสียงตอบรับอย่างดีจากแฟนคลับ กิ่งดาว ดารณี ได้เสียชีวิตอย่างสงบเมื่อช่วงสายของวันที่ 11 สิงหาคม พ.ศ. 2564

**ผลงานภาพยนตร์**
 2505: ฉุยฉาย- 2505: ตุ๊กตาพเนจร- 2506: ใจเดียว- 2506: เอื้อมเดือน- 2506: เพลิงทรนง- 2506: ตากล้องเงินล้าน- 2507: เลิศชาย- 2507: หัวใจเถื่อน- 2507: พนาสวรรค์- 2507: ละอองดาว- 2507: ราชสีห์กรุง- 2507: ตำหนักเพชร- 2507: มังกรคนอง- 2507: ศึกประจันตคาม- 2507: เลือดรักนางพราย- 2507: ยอดรักพยัคฆ์ร้าย- 2508: รัดใจ- 2508: หยกแก้ว- 2508: นกขมิ้น- 2508: น้ำผึ้งป่า- 2508: ชื่นชีวิต- 2508: น้องนุช- 2508: ฉัตรดาว- 2508: ขวัญชีวิต- 2508: ครุฑเพชร- 2508: อ้อมอกดิน- 2508: เลือดนอกอก- 2508: ชาติฉกรรจ์- 2508: แผ่นดินสวรรค์- 2508: เกียรติศักดิ์ทหารเสือ- 2509: วังไพร- 2509: ปีศาจดำ- 2509: พิษพยศ- 2509: ลมหนาว- 2509: พระอภัยมณี- 2509: เพชรสีเลือด- 2509: มือปืนสิบทิศ- 2509: แก้วกลางสลัม- 2509: เจ้าแม่สร้อยดอกหมาก- 2510: โนรี- 2510: ตุ๊ดตู่- 2510: ใจนาง- 2510: แสนรัก- 2510: ตั๊กแตน- 2510: สายเปล- 2510: ผึ้งหลวง- 2510: เหนือเกล้า- 2510: แมวเหมียว- 2510: 7 พระกาฬ- 2510: แหลมหัก- 2510: ทะเลเงิน- 2510: ใกล้รุ่ง- 2510: เทพธิดาบ้านไร่- 2511: แท็กซี่- 2511: พระลอ- 2511: ไอ้หนึ่ง- 2511: จั๊กจั่น- 2511: กำพร้า- 2511: สมิงดง- 2511: เฟื่องฟ้า- 2511: ยอดชีวิต- 2511: ขวัญเรือน- 2511: เพชรตะวัน- 2511: แสนสงสาร- 2511: สองฟากฟ้า- 2511: ดวงใจคนยาก- 2511: สัญชาติชาย- 2512: จอมคน- 2512: เพชรแท้- 2512: สมิงจ้าวท่า- 2512: แก้วแก่นกล้า- 2513: กายทิพย์- 2513: รักเธอเสมอ- 2513: บ้านสาวโสด- 2513: แม่นาคพระนคร- 2514: สุดที่รัก- 2514: ทุ่งเศรษฐี- 2514: แม่ศรีไพร- 2514: ทะโมนไพร- 2515: เชียงตุง- 2515: ลานสาวกอด- 2516: ดาร์บี้- 2524: ลูกสาวจ่าโท- 2524: บอกว่าอย่ามายุ่ง- 2526: บัวขาว- 2528: ผู้ใหญ่ลีกับนางมา- 2529: ข่าวหน้า 1- 2529: รู้แล้วน่าว่ารัก- 2537: สมปรารถนา- 2545: ตะลุมพุกมหาวาตภัยล้างแผ่นดิน

**ผลงานละครโทรทัศน์**
 2523: คุณหญิงนอกทำเนียบ ช่อง 5- 2526: น้ำตาลไหม้ ช่อง 3- 2527: คุณนาย ช่อง 3- 2527: ขมิ้นกับปูน ช่อง 9- 2527: ทัดดาวบุษยา ช่อง 5- 2527: เก้าอี้ขาวในห้องแดง  ช่อง 3- 2528: บ้านขนนก ช่อง 3- 2530: ปริศนา ช่อง 3- 2530: ไฟเสน่หา ช่อง 3- 2530: ฟ้าต่ำ ช่อง 3- 2530: หัวใจสองภาค ช่อง 7- 2531: เจ้าสาวของอานนท์ ช่อง 3- 2531: แรงหึง ช่อง 3- 2532: แก้วตาพี่ ช่อง 3- 2532: เคหาสน์สีแดง ช่อง 7- 2533: ล่องเรือหารัก ช่อง 3- 2533: เมื่อรักร้าว ช่อง 5- 2534: ปาก ช่อง 3- 2534: แก้วขนเหล็ก ช่อง 3- 2536: คนละโลก ช่อง 5- 2536: สกุลกา ช่อง 5- 2536: ร่านดอกงิ้ว ช่อง 5- 2536: เรือนแรม ช่อง 7- 2536: เหลี่ยมลูกไม้ ช่อง 9- 2537: ปีกมาร ช่อง 5- 2537: เมียน้อย ช่อง 3- 2537: ขอบรั้วริมวัง ช่อง 9- 2538: ขุนศึก ช่อง 9- 2538: เหมือนคนละฟากฟ้า ช่อง 3- 2539: เชลยรัก ช่อง 9- 2540: นางเอก ช่อง 5- 2540: สองนรี ช่อง 3- 2540: ทะเลแปร ช่อง 3- 2541: ทรายย้อมสี ช่อง 3- 2541: ผีพยาบาท ช่อง 5- 2541: สวรรค์บ้านทุ่ง ช่อง 9- 2541: ประทีปอธิษฐาน ช่อง 9- 2542: เมียหลวง ช่อง 3- 2542: ดอกรักบานหลังฝน ช่อง 3- 2546: กาเหว่าที่บางเพลง ช่อง 3- 2546: กิเลสมาร ช่อง 3

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากอำเภอเมืองสุราษฎร์ธานี
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงจากจังหวัดสุราษฎร์ธานี